Viborger Samler, 1848-09-26
Jndenlandske Efterretninger. Justitsministeriet har paa given Anledning erklæret, at man har troet at kunne overlade det til Valgbestyrelserne efter de locale Forhold at bestemme, om der ved den første eller saakaldte collective Afstemning ved Rigsdagsvalgene skal bevirkes en Afsondring mellem Vælgere og Jkkevælgere. Hippodromforsamlingen. Vi skulle her afholde os fra at give et Referat af de i Torsdags Aftes i Hippodromen stedfundne Forhandlinger; det vilde være et ligesaa uinteressant som overflødigt Arbeide, uinteressant fordi en Opregning af Navne, en Antagen af Candidater inBausch und Bogen - og det var det Vigtigste af Forhandlingerne - ikke kan frembyde nogen synderlig Jnteresse; overflødig, fordi et vidtløftigt Referat naturligviis vil blive meddeelt i Comiteens officielle Organ, det for enhver Skillings=Eier let tilgængelige Blad. Nyeste Postefterretninger." Et ikke ubetydeligt Udbytte have imidlertid disse Forhandlinger ydet. Man havde nemlig Leilighed til at forøge sin Menneskeforstand ved at bemærke, hvordan en Mand som Hr. Proc. Balthasar Christensen ved en nogenlunde flydende Dialektik, men allermeest ved spidsfindig Jurister vidste at omsnoe en stor Deel af Forsamlingen med sine Ledebaand og trække den, hvorhen han kun vilde have den. Medens Hr. Alberti syntes at være Maskinmesteren - i hvilket Fald vi med Hensyn til Bedømmelsen af Forskjel mellem Majoritet og Minoritet, ville tilraade ham i Fremtiden at bruge Briller – var det egentlig Hr. Balth. Christensen, som styrede Codillien og Maskineriets hemmelige Traade. Men Hr. Christensen var ikke alene behændig, han var ogsaa dristig, ja mange ville maaskee betegne det med et værre Udtryk Den samme Hr. Christensen, der er bekjendt fra ældre Tid af sine Conflicter med Algreen-Ussing ang. Forstaaelsen, af den dengang bestaaende Trykkefrihedslovgivning, og som endte med en yderst ynkelig Retraite for den Første, den samme Hr. Christensen, hvis Virksomhed i Stænderne næsten altid har indskrænket sig til tomme Declamationer og som kun er holdt i Veiret ved sin Beilen til Bondestandens Gunst, han dristede sig til at fælde en tilintetgjørende Dom over tvende af Danmarks første Mænd, A. S. Ørsted og Grundtvig, Mænd, der med alle deres Svagheder dog ville bevare et hæderligt Navn i Danmarks Udviklingshistorie, naar Døgnfluer, der nu ville passere som Coryphæer, forlængst ere bortskyllede af Lethes Strøm. Sagen vilde forekomme os meget alvorlig naar den ikke tillige var saa latterlig og endnu mere latterlig blev den da Forsamlingen paa Grund af Christensens Diatribe mod Grundtvig forkastede ham som Valgcandidat, uagtet Grundtvig vist ikke havde tænkt paa at underkaste sig denne Forsamlings Dom. Men nu opnaaede det Comiske sin høieste Potents. Forfærdet over dette Udfald proponerede Høiesteretsadvocat Rottvitt, at det Nederlag, som gamle Grundtvig havde lidt i Forsamlingen, skulde holdes hemmelig, man maatte endelig ikke fortælle det til Nogen, da det kunde sætte Forsamlingen i en farlig Stilling, og denne Proposition – blev sat under Afstemning. Den halve Deel af Forsamlingen var mod, den anden halve Deel var for Offentliggjørelsen. – Et smukt Exempel paa hvordan Afstemningen gik for sig frembød det sidste Spørgsmaal ang. Candidaternes Stilling i Districterne. Her var Forsamlingen aldeles mod Comiteen; men Herr Proc. Christensen experimenterede saalænge med Forsamlingen til den endelig maatte overgive sig og forkaste sit eget Votum! (Fpst.)De som Laan til Finantserne indleverede Sølvdepositaandrage nu c. 130,000 Lod, deriblandt 41,000 Lod fra det kgl. Sølvkammer paa Rosenborg. Hr. H. A. Boie, Capitain paa Skibet "Kronus" af og fra Flensborg, bekjendtgjør i "Berl. Tid." Følgende: Jfølge en Artikel i Bladet Fædrelandet, Nr. 241, som er skreven imod min Principals Hr. Agent H. C. Jensens Adfærd ved Expeditionen af det ham og Hr. P. P. Schmidt i Flensborg tilhørende Skib Kronus", over Kjøbenhavn til Jsland, finder jeg som Skibets Fører mig foranlediget til, paa det bestemteste herved at erklære, at jeg ved Nattetid afseilede fra Flensborg uden at heise nogetsomhelst Flag."